rejauldu/bengali-wikipedia huggingface dataset:
ক্রিসমাস দ্বীপপুঞ্জ ফুটবল অ্যাসোসিয়েশন (; এছাড়াও সংক্ষেপে সিআইএসএ নামে পরিচিত) হচ্ছে ক্রিসমাস দ্বীপপুঞ্জের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮৯ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর অস্ট্রেলীয় অঞ্চল ক্রিসমাস দ্বীপপুঞ্জে অবস্থিত।  এই সংস্থাটি ক্রিসমাস দ্বীপপুঞ্জের পুরুষ দলের সকল কার্যক্রম পরিচালনা করে।  তথ্যসূত্র  বিষয়শ্রেণী:ক্রিসমাস দ্বীপপুঞ্জ ফুটবল অ্যাসোসিয়েশন বিষয়শ্রেণী:১৯৮৯-এ ক্রিসমাস দ্বীপপুঞ্জে প্রতিষ্ঠিত বিষয়শ্রেণী:১৯৮৯-এ প্রতিষ্ঠিত ক্রীড়া সংস্থা বিষয়শ্রেণী:ক্রিসমাস দ্বীপপুঞ্জের ক্রীড়া নিয়ন্ত্রণ সংস্থা বিষয়শ্রেণী:ক্রিসমাস দ্বীপপুঞ্জের ফুটবল পরিচালনা পরিষদ
ডোমিনিকান টুডে হল একটি অনলাইন, ইংরেজি ভাষার সংবাদপত্র যা ডোমিনিকান প্রজাতন্ত্রের সান্টো ডোমিঙ্গোতে অবস্থিত। এটি দেশের প্রথম ইংরেজি ভাষার অনলাইন সংবাদ প্রকাশনা।  ডোমিনিকান টুডে Dominicantoday.com  সাইটটি ২৩ মার্চ, ২০০৫-এ চালু করা হয়েছিল এবং এটি মিডিয়া গ্রুপ পোর্টাল আলটা টেকনোলজিয়ার মালিকানাধীন।  এর প্রতিষ্ঠাতা, আভিশাই (১৯৪৭-২০০৬), যিনি ইসরায়েলের বাসিন্দা, এছাড়াও ডোমিনিকান ওয়েব-ডিজাইন কোম্পানি মেরিট ডিজাইনস প্রতিষ্ঠা করেন। Meritdesigns.com    তথ্যসূত্র    বহিঃসংযোগ    ডোমিনিকান টুডে  ডোমিনিকান সেন্ট্রাল বিষয়শ্রেণী:ডোমিনিকান প্রজাতন্ত্রের সংবাদপত্র
লুইস ফ্যাবিয়ানো ক্লেমেন্টে, সাধারণত লুইস ফ্যাবিয়ানো নামে পরিচিত, একজন অবসরপ্রাপ্ত ব্রাজিলিয়ান পেশাদার ফুটবলার যিনি সেভিলা, সাও পাওলো এবং ব্রাজিল জাতীয় ফুটবল দল এর হয়ে স্ট্রাইকার হিসেবে খেলেছেন।http://www.goal.com/en-gb/news/3277/la-liga/2011/03/11/2390519/breaking-news-sao-paulo-sign-sevilla-striker-luis-fabiano-in-66m-    তথ্যসূত্র   বিষয়শ্রেণী:২০০৪ কোপা আমেরিকার খেলোয়াড় বিষয়শ্রেণী:জীবিত ব্যক্তি বিষয়শ্রেণী:১৯৮০-এ জন্ম বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:২০০৩ ফিফা কনফেডারেশন্স কাপের খেলোয়াড় বিষয়শ্রেণী:২০০৯ ফিফা কনফেডারেশন্স কাপের খেলোয়াড় বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:কোপা আমেরিকা বিজয়ী খেলোয়াড় বিষয়শ্রেণী:ফিফা কনফেডারেশন্স কাপ বিজয়ী খেলোয়াড় বিষয়শ্রেণী:স্তাদ রেনে ফুটবল ক্লাবের খেলোয়াড় বিষয়শ্রেণী:সাও পাওলো ফুটবল ক্লাবের খেলোয়াড় বিষয়শ্রেণী:ফুটবল ক্লাব পোর্তুর খেলোয়াড় বিষয়শ্রেণী:সেভিয়া ফুটবল ক্লাবের খেলোয়াড় বিষয়শ্রেণী:ভাস্কো দা গামা রেগাতাস ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:চীন লিগ ওয়ানের খেলোয়াড় বিষয়শ্রেণী:চীনে ব্রাজিলীয় প্রবাসী ক্রীড়াবিদ বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:স্পেনের নাগরিকীকৃত নাগরিক বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:ব্রাজিলীয় পুরুষ ফুটবলার
থাম্ব|উৎস রূপান্তর প্রক্রিয়া কোন কৌশল বা পদ্ধতি অবলম্বন করা ছাড়া কোন বর্তনীর সমাধান বের করা কঠিন। বর্তনীর সমাধানগুলো মাঝে মাঝে সহজবোধ্য হয়ে ওঠে, বিশেষ করে মিশ্র উৎস বিশিষ্ট বর্তনীতে যেখানে বিভব উৎস ও বিদ্যুৎ উৎস দুটোই বিদ্যমান থাকে , তখন বিভব উৎসকে বিদ্যুৎ উৎসে এবং বিদ্যুৎ উৎসকে বিভব উৎসকে রূপান্তর করে আমরা বর্তনীকে সহজবোধ্য করতে পারি।Oppenheimer, Samuel L. (1984). Fundamentals of Electric Circuits. New Jersey: Prentice Hall এই পদ্ধতিকে বলে উৎস রূপান্তর () এবং এটা থেভেনিনের তত্ত্বে এবং নর্টনের তত্ত্বে ব্যবহৃত হয়ে থাকে।   পদ্ধতি  উৎস রূপান্তর হলো ও'মের সূত্র ব্যবহারের একটি পদ্ধতি; যেখানে একটি বিদ্যমান রোধের সাথে সিরিজে থাকা বিভব উৎসকে একটা বিদ্যুৎ উৎসের সমান্তরালে ব্যবহার করা হয়। আমরা ও'মের সূত্র স্মরণ করে দেখি যে একটা বস্তুতে বিদ্যমান বিভব ঐ বস্তুর রোধ এবং মোট বিদ্যুৎ প্রবাহের গুণফলের সমান।যেহেতু উৎস রূপান্তর হলো দ্বিমুখী একটি প্রক্রিয়া, তাই একটা থেকে আরেকটা বের করা যায়।Nilsson, James W., & Riedel, Susan A. (2002). Introductory Circuits for Electrical and Computer Engineering. New Jersey: Prentice Hall যাইহোক, রেজিস্টিভ বর্তনীর জন্য উৎস রূপান্তর সীমাবদ্ধ না।ধারক এবং আবেশক বিশিষ্ট বর্তনীতেও এই পদ্ধতি ব্যবহার করা যায়। সাধারণভাবে, উৎস রূপান্তরের ধারণা হলো বিদ্যুৎ উৎসে থেভেনিনের তত্ত্বের ব্যবহার অথবা বিভব উৎসে নর্টনের তত্ত্বের ব্যবহার।  বিশেষভাবে, উৎস রূপান্তর হলো একটা আসল বিদ্যুৎ উৎস ও আসল বিভব উৎসের সমান করা ধারণা, যেমন একটা ব্যাটারী। থেভেনিনের তত্ত্বের প্রয়োগ এবং নর্টনের তত্ত্বের প্রয়োগ থেকে সর্বসম হওয়ার সাথে সম্পর্কীত উপাদান পাওয়া যায়।বিশেষকরে, যদি ধরি আমাদের একটি আসল বিদ্যুৎ উৎস I আছে, যা একটি আদর্শ বিদ্যুৎ উৎস এবং একটি ইম্পিডেন্সের সমান্তরালে আছে। যদি আদর্শ বিদ্যুৎ উৎসকে I অ্যাম্পিয়ার এবং সমান্তরাল রোধের ইম্পিডেন্স Z ধরা হয়, তখন উৎস রূপান্তর প্রয়োগ আমাদের দেয় একটি আদর্শ সমতুল্য আসল বিভব উৎস এবং তা থাকে ইম্পিডেন্সের সাথে সিরিজে। এই নতুন বিভব উৎস হলো V যার মান হলো আদর্শ বিদ্যুৎ-এর মানের সাথে আদর্শ বিদ্যুৎ উৎসে সঞ্চিত রোধের মানের গুণফলের সমান। আদর্শ বিভব উৎসের ইম্পিডেন্সের উপাদানের মান থাকে এর আসল বিদ্যুৎ উৎসের মানের মতো। সাধারণভাবে উৎস রূপান্তরের সারাংশ করা যেতে পারে ২টি বিষয় মাথায় রেখেঃ  ও'মের সূত্র;  ইম্পিডেন্সকে সমান রেখে   হিসাবের উদাহরণ  উৎস রূপান্তর সহজভাবে করা যায় যতক্ষণ এখানে একটা পরিচিতি থাকছে ও’মের সূত্রের সাথে। সাধারণভাবে, যদি একটা বিভব উৎস একটি ইম্পিডেন্সের সাথে সিরিজে থাকে, এটা খুবই সম্ভব ইম্পিডেন্সের সমান্তরালে থাকা সমতুল্য বিদ্যুৎ উৎসের মান জানা যেখানে বিভব উৎসের মানকে ইম্পিডেন্সের মান দিয়ে ভাগ করা হয়। প্রাথমিকভাবে যদি একটি বিদ্যুৎ উৎস ইম্পিডেন্সের সমান্তরালে থাকে, তবে বিদ্যুৎ উৎসের মানকে ইম্পিডেন্সের মান দিয়ে গুণ করে আমরা সমতুল্য বিভব উৎসের মান পাই যা ইম্পিডেন্সের সাথে সিরিজে থাকবে। উৎস রূপান্তরের সময় কি করা হয় তার একটা উদাহরণ আমরা নিচে দেখতে পাবঃ   স্মরণ করুন:   আরও দেখুন   বিভব উৎস  বিদ্যুৎ উৎস  বৈদ্যুতিক ইম্পিডেন্স  থেভেনিনের তত্ত্ব  ও'মের সূত্র   তথ্যসূত্র   বিষয়শ্রেণী:বৈদ্যুতিক বর্তনী বিষয়শ্রেণী:তড়িৎ প্রকৌশল বিষয়শ্রেণী:ইলেকট্রনিক প্রকৌশল বিষয়শ্রেণী:তড়িৎ বর্তনী বিষয়শ্রেণী:ইলেকট্রনিক বর্তনী বিষয়শ্রেণী:বর্তনী উপপাদ্য
ওড়িশা কমিউনিস্ট পার্টি হল ভারতের ওড়িশা রাজ্যের একটি রাজনৈতিক দল । ওসিপি ১৯৯০ এর দশকের শুরুতে ভারতের কমিউনিস্ট পার্টি (মার্ক্সবাদী) এর একটি স্প্লিন্টার গ্রুপ হিসাবে গঠিত হয়েছিল। দলের নেতৃত্বে আছেন আজেয়া রাউত।  যখন বিভক্তি ঘটে তখন ভিন্নমতাবলম্বীরা উত্তর ওড়িশার খনির এলাকায় সিপিআই(এম)-এর ট্রেড ইউনিয়ন কাঠামো দখল করার চেষ্টা করে। এতে সহিংস সংঘর্ষ হয়। কিন্তু ওসিপি-রা নিজেরাই দক্ষিণ ওড়িশা থেকে এসেছেন, এবং তারা উত্তরের তৃণমূলকে তাদের অনুসরণ করতে রাজি করতে পারেনি। শেষ পর্যন্ত ওসিপিদের খনির এলাকা ছেড়ে যেতে হয়েছিল। আজ ওসিপি কমবেশি বিলুপ্ত। ভারতীয় জাতীয় কংগ্রেসের সাথে এর সুসম্পর্ক রয়েছে, যারা ওসিপিকে রাজ্যের রাজধানী ভুবনেশ্বরে একটি অফিস দিয়েছে।  রাধাকান্ত শেঠি, যিনি সিপিআই(এম)-প্রার্থী হিসাবে ওড়িশা বিধানসভায় নির্বাচিত হয়েছিলেন, স্বতন্ত্র হিসাবে কিছু সময় পরে ১৯৯২ সালে ওসিপিতে যোগ দেন।   ওসিপি ভারতীয় কমিউনিস্ট এবং গণতান্ত্রিক সমাজতন্ত্রের কনফেডারেশনে অংশগ্রহণ করে।   বিষয়শ্রেণী:ভারতের কমিউনিস্ট পার্টি (মার্ক্সবাদী) এর বিচ্ছিন্ন দল বিষয়শ্রেণী:ভারতের সাম্যবাদী দল বিষয়শ্রেণী:ওড়িশার রাজনৈতিক দল বিষয়শ্রেণী:১৯৯০-এর দশকে প্রতিষ্ঠিত রাজনৈতিক দল
লোশা (অ্যাকাডেমিয়ায় যৌন হয়রানির তালিকা) ছিল ২০১৭ সালে রায়া সরকার দ্বারা একটি যৌন হয়রানকারী অধ্যাপক তালিকা, যা তিনি ইউসি ডেভিস স্কুল অফ ল কলেজ-এর একজন আইন শিক্ষার্থী হিসেবে তৈরি করেন। এই তালিকাটি সরকার তাঁর ফেসবুক পৃষ্ঠায় প্রকাশ করেছিলেন, এটি একটি সতর্কতামূলক তালিকা হিসেবে তৈরি করা হয়েছিল, প্রতিষ্ঠানগত পদক্ষেপ নেওয়ার উদ্দেশ্যে নয়, এবং এটি ভারতে #মি টু আন্দোলনের আগমন হিসেবে চিহ্নিত করা হয়েছে।  সরকার তালিকা প্রকাশ করার কয়েক দিনের মধ্যে মৃত্যুর হুমকি এবং ধর্ষণের হুমকি পেয়েছিলেন। তাঁর প্রকাশিত তালিকায় পরিচিত প্রতিষ্ঠানগুলি যেমন ভুবনেশ্বরের ভারতীয় প্রযুক্তিবিদ্যা প্রতিষ্ঠান এবং টাটা ইনস্টিটিউট অফ সোশ্যাল সায়েন্সেস-এর অধ্যাপকরা, অন্তর্ভুক্ত ছিলেন। নিবেদিতা মেনন এবং কবিতা কৃষ্ণান সহ চৌদ্দ জন উল্লেখযোগ্য নারীবাদী তালিকাটির প্রতি হতাশা প্রকাশ করে একটি বিবৃতিও প্রকাশ করেন, যেখানে তাঁরা যথাযথ প্রক্রিয়ার প্রতি অঙ্গীকারের কথা উল্লেখ করেছেন।  তথ্যসূত্র  বহিঃসংযোগ  বিষয়শ্রেণী:ভারতে যৌন হয়রানি
রেজা লতিফ একজন বাংলাদেশী চলচ্চিত্র পরিচালক, প্রযোজক এবং চিত্রনায়ক। তিনি অনন্ত প্রেম (১৯৭৭) এবং গরীবের বউ (১৯৯০) চলচ্চিত্রের সুবাদে শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার পেয়েছিলেন।  তিনি ১৯৭০ এর দশকের শুরু থেকে ১৫০ টি চলচ্চিত্র নির্মাণ করেছিলেন।    কর্মজীবন  রেজা লতিফ প্রথমে নাচের পুতুল ছবিতে কাজ করেছিলেন।   ২০১০ সালে মা বাবার স্বপ্ন  চলচ্চিত্রের মাধ্যমে পরিচালনায় আত্মপ্রকাশ করেছিলেন।  তার সর্বশেষ পরিচালিত চলচ্চিত্রটি ছিল ভালোবাসার শেষ নাই।   উল্লেখযোগ্য কর্ম    প্রয়োজক   চিতকার (১৯৮৪)    ছোটবৌ   আত্মরক্ষা   আতংকিত শত্রু   পরিচালক   মা বাবার স্বপ্ন (২০১০)   ভালোবাসার শেষ নাই   তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:বাংলাদেশী চিত্রগ্রাহক বিষয়শ্রেণী:বাংলাদেশী চলচ্চিত্র প্রযোজক বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:জীবিত ব্যক্তি
ক্রিপ্ট্যানালাইসিসে কাসিস্কি পরীক্ষা হল বহু-বর্ণমালা ভিত্তিক প্রতিস্থাপন সাইফার (যেমন ভিগেনের সাইফার) আক্রমণের পদ্ধতি। এই পদ্ধতি ১৮৬৩ সালে ফ্রেডরিখ কাসিস্কি প্রকাশ করেন।Kasiski, F. W. 1863. Die Geheimschriften und die Dechiffrir-Kunst. Berlin: E. S. Mittler und Sohn কিন্ত এটা আগেই চার্লস ব্যাবেজ ১৮৪৬ সালে আবিষ্কার করেছিলেন বলে ধারণা করা হয়। Franksen, O. I. 1985 Mr. Babbage's Secret: the Tale of a Cipher-And APL. Prentice Hall   কীভাবে কাজ করে   কাসিস্কি পরীক্ষা ক্রিপ্ট্যানালিস্টকে বহু-বর্ণমালা ভিত্তিক প্রতিস্থাপন সাইফারের শব্দচাবির দৈর্ঘ্য কমিয়ে আনতে সাহায্য করে। এক বার শব্দচাবির দৈর্ঘ্য পেয়ে গেলে ক্রিপ্ট্যানালিস্ট সাইফার টেক্সটকে 'ক' কলামে সাজান যেখানে 'ক' হল শব্দচাবির দৈর্ঘ্য। এখন প্রতি কলামকে বহু-বর্ণমালা ভিত্তিক প্রতিস্থাপন সাইফার বিবেচনা করা যায়, এবং প্রতি কলামে পৌনঃপূন্যঃ বিশ্লেষণ চালানো যায়।  প্রথমে সাইফার টেক্সটে বার বার ঘটিত বর্ণ-সমষ্টি খুজে বের করতে হয়। বর্ণ-সমষ্টির দৈর্ঘ্য ৩ বা তার বেশি হতে হবে। বার বার ঘটিত বর্ণ-সমষ্টির দূরত্ব শব্দচাবির দৈর্ঘ্যের গুনিতক। সাধারনত দূরত্ব গুলোর গরিষ্ঠ সাধারণ গুণনিয়ককে শব্দচাবির দৈর্ঘ্য হিসেবে ধরা হয়।   তথ্যসূত্র    হ্যাকিং বিষয়শ্রেণী:ক্রিপ্টোগ্রাফিক আক্রমণ
alt=Black and white woman wearing mask|থাম্ব|কায়রো একজন মহিলা, যিনি বদনজরের জন্য পরিচিত। কুদৃষ্টি বা বদ নজর একটি অভিশাপ সংক্রান্ত অতিপ্রাকৃত বিশ্বাস, যা সাধারণত হিংসা থেকে উদ্ভূত এক দৃষ্টির মাধ্যমে ঘটে বলে মনে করা হয়। প্রায় ৫,০০০ বছর আগে মানুষ বদনজর থেকে বাঁচতে যে তাবিজ ব্যবহার করত, তার নমুনা আজও পাওয়া যায়।  থাম্ব|শিশুকে বদনজর থেকে রক্ষার জন্য সামনে বাড়ানো আঙুলসহ মুষ্টির মতো নকেল লাগানো একটি ব্রেসলেট তাবিজ হিসেবে ব্যবহৃত হত থাম্ব|বদনজর থেকে রক্ষার জন্য চোখের পুঁতি প্রতীক একটি বহুল ব্যবহৃত তাবিজ  ভূমধ্যসাগরীয় অঞ্চল, বলকান, পূর্ব ইউরোপ, মধ্যপ্রাচ্য, মধ্য এশিয়া, দক্ষিণ এশিয়া, আফ্রিকা, ক্যারিবিয়ান ও ল্যাটিন আমেরিকা সহ নানা সংস্কৃতিতে বদনজরের ধারণা প্রচলিত।  এসব সংস্কৃতিতে সাধারণত বিশ্বাস করা হয়, বদনজর কারও দুর্ভাগ্য বা বিপদের কারণ হতে পারে। কেউ কেউ মনে করেন, এটি একধরনের অতিপ্রাকৃত শক্তি—যা নির্দোষ মানুষদের ক্ষতিসাধনে দুষ্ট দৃষ্টি নিক্ষেপ করে বা তাদের প্রতি প্রতিফলিত হয়। এই ধারণাটি আব্রাহামীয় ধর্মসমূহের ধর্মীয় সাহিত্যেও বহুবার পাওয়া যায়।  বিভিন্ন সংস্কৃতিতে বদনজর থেকে রক্ষা পেতে বিভিন্ন ধরনের প্রতিরক্ষামূলক ব্যবস্থা গৃহীত হয়েছে। বদ নজরের বিরুদ্ধে কিছু বিখ্যাত তাবিজের মধ্যে রয়েছে নাজার তাবিজ, যা নিজেই একটি চোখের প্রতীক, এবং হামসা, একটি হাতের আকৃতির তাবিজ  মন্দ চোখের প্রতীক প্রাথমিকভাবে সিরামিক বা কাদা-মাটির তৈরি হতো, তবে ভূমধ্যসাগরীয় অঞ্চলে খ্রিস্টপূর্ব ১৫০০ সালের দিকে কাচের পুঁতি আবিষ্কৃত হওয়ার পর ভারতীয়, ফিনিশীয়, পারসিক, আরব, গ্রীক, রোমান ও অটোমান সংস্কৃতিতে এটি ব্যাপক জনপ্রিয় হয়ে ওঠে। ইলিরিয়ান সংস্কৃতিতে বদনজর থেকে রক্ষা পাওয়ার জন্য ফ্যালাস, হাত, পা এবং পশুর দাঁতের আকৃতির বিভিন্ন তাবিজ বা প্রতীক ব্যবহৃত হতো। প্রাচীন রোমানরা বদনজর থেকে রক্ষা পাওয়ার জন্য 'ফ্যাসিনাস'-এর মতো ফ্যালাস প্রতীক ব্যবহার করত। আধুনিক দক্ষিণ ইতালিতে এখনও কর্নিসেলো, সিমারূটা এবং শিংয়ের চিহ্নসহ বিভিন্ন ধরনের তাবিজ ও অঙ্গভঙ্গি বদনজর প্রতিরোধে ব্যবহৃত হয়।  বিভিন্ন সংস্কৃতিতে বদ নজরের (মন্দ চোখের) বিরুদ্ধে লড়াই করার জন্য নানা পদ্ধতি অনুসরণ করা হয়। আরব সংস্কৃতিতে 'মাশা'আল্লাহ' (মা শা' আল্লাহ) বলার মাধ্যমে প্রশংসা করা হয়, কারো বদ নজরের প্রভাব না পারে, অন্যদিকে ইরানের মতো কিছু দেশে নির্দিষ্ট গাছ—যেমন রু—কে বদনজর থেকে রক্ষার প্রতিকার হিসেবে বিবেচনা করা হয়।"।  থাম্ব|168x168পিক্সেল|হোরাসের চোখ: সুরক্ষা, নিরাময় ও বদনজর থেকে রক্ষার প্রাচীন মিশরীয় প্রতীক।   তথ্যসূত্র   বিষয়শ্রেণী:তাবিজ বিষয়শ্রেণী:অভিশাপ বিষয়শ্রেণী:সংস্কৃতিতে চোখ
থাম্ব|বিংশ শতাব্দীর ধর্ষণের একটি বাস্তব চিত্র।একারণে ধর্ষণবিরোধী আন্দোলন হয়ে থাকে। ধর্ষণ বিরোধী আন্দোলন একটি সামাজিক রাজনৈতিক আন্দোলন, যা নারীর প্রতি সহিংসতা এবং নির্যাতনের বিরুদ্ধে লড়াইয়ের আন্দোলনের অংশ। আন্দোলনটি নারীর প্রতি সহিংসতার প্রতি সম্প্রদায়ের দৃষ্টিভঙ্গি পরিবর্তন করতে চায়, যেমন যৌনতার অধিকারের মনোভাব এবং শিকারকে দোষারোপ করার মনোভাব, সেইসাথে নারীদের মনোভাব যেমন তাদের বিরুদ্ধে সহিংসতার জন্য নিজেকে দোষারোপ করা। এটি ধর্ষণের আইন বা প্রমাণের আইনে পরিবর্তনের প্রচার করার চেষ্টা করে যা ধর্ষকদের শাস্তি এড়াতে সক্ষম করে কারণ, উদাহরণস্বরূপ, শিকার তাদের বিরুদ্ধে হামলার রিপোর্ট করা থেকে নিরুৎসাহিত হয়, বা কারণ ধর্ষক কিছু অনাক্রম্যতার অধিকারী বা একজন ধর্ষক (আবাদী হিসাবে) শিকারকে হেয় করতে আইনে সক্ষম। আন্দোলনটি অনেক বিচারব্যবস্থায় সফল হয়েছে, যদিও এই মনোভাবগুলির মধ্যে অনেকগুলি এখনও কিছু বিচারব্যবস্থায় টিকে আছে, এবং আইনের পরিবর্তন এবং এই ধরনের হামলার প্রতিবেদন উল্লেখযোগ্যভাবে বৃদ্ধি সত্ত্বেও, বাস্তবে মহিলাদের বিরুদ্ধে সহিংসতা এখনও অগ্রহণযোগ্য উচ্চ স্তরে রয়ে গেছে৷  আন্দোলনটি ১৯৬০-এর দশকের শেষের দিকে এবং ১৯৭০-এর দশকের গোড়ার দিকে শুরু হয়েছিল, যখন দ্বিতীয় তরঙ্গের নারীবাদ থেকে ধর্ষণের নতুন ধারণার উদ্ভব হয়েছিল এবং সামাজিকভাবে এবং তারা যে সামাজিক প্রতিষ্ঠানগুলির সাথে যোগাযোগ করে সেগুলির বিষয়ে মহিলাদের দৈনন্দিন জীবনের পুনর্মূল্যায়ন। এই পুনঃপরীক্ষার আগে, ধর্ষণকে "প্যাথলজিক্যাল পুরুষদের দ্বারা সম্পাদিত যৌন অপরাধ" হিসেবে দেখা হতো,  যারা তাদের নিজেদের যৌন ইচ্ছা নিয়ন্ত্রণ করতে অক্ষম ছিল। Donat, P.L.N., and D'Emilio, J. (1998). A feminist redefinition of rape and sexual assault: Historical foundations and change. In M.E. Odem and J. Clay-Warner (Eds.), Confronting Rape and Sexual Assault, (pp. 35-49). Lanham, MD: Rowman and Littlefield. নারীবাদীরা বিশেষ করে নারীর বিরুদ্ধে পুরুষদের দ্বারা সংঘটিত অপরাধ হিসেবে ধর্ষণ সংঘটনের বিষয়ে বিশেষভাবে ক্ষমতার গতিশীলতার ভূমিকার ওপর জোর দিতে শুরু করে।  ধর্ষণের এই সংশোধিত সংজ্ঞাটি শিকারদের দৃষ্টিকোণ থেকে এসেছে। ধর্ষণের কাজটিকে এমন একটি উপায় হিসাবে দাবি করা হয়েছিল যেখানে সামাজিক লিঙ্গ ভূমিকা, যেভাবে কেউ পুরুষত্ব বা নারীত্বের আচরণ করে, তা প্রয়োগ করা হয়েছিল এবং পুরুষদের নারীদের উপরে রাখার ক্ষমতার শ্রেণিবিন্যাস বজায় রাখা হয়েছিল।  এইভাবে ধর্ষণকে সংজ্ঞায়িত করা হয় সহিংসতার একটি রূপ হিসেবে পুরুষের ক্ষমতা নিশ্চিত করার জন্য, নারী ও শিশুদের ওপর সামাজিক নিয়ন্ত্রণের একটি রূপ। Matthews, N.A. (1994). Confronting rape: The feminist anti-rape movement and the state. London: Routledge. "ধর্ষণ বিরোধী" বা "ধর্ষণ প্রতিরোধ" আন্দোলন হিসাবে পরিচিত,  এটি এই ধারণার সাথে প্রতিষ্ঠিত হয়েছিল যে যৌন সহিংসতা এবং মহিলাদের বিরুদ্ধে সহিংসতা আরও সাধারণভাবে সামাজিক নিয়ন্ত্রণের একটি হাতিয়ার যা নারীদের পুরুষের অধীনস্থ অবস্থানে রাখতে ব্যবহৃত হয় এবং যে নারীদের এমন কিছু করতে হবে যা যৌন সহিংসতার শিকারদের শিকারের পরিবর্তে সহিংসতা থেকে "বেঁচে থাকতে" সহায়তা করে।  নারীবাদের ক্রমবর্ধমান জনপ্রিয়তার সাথে সামঞ্জস্যপূর্ণ ধর্ষণ সংস্কৃতির ধারণা সম্পর্কে মার্কিন যুক্তরাষ্ট্রের জনসাধারণের মধ্যে ক্রমবর্ধমান সচেতনতার সাথে আজও ধর্ষণ বিরোধী আন্দোলন অব্যাহত রয়েছে।   তথ্যসূত্র   বিষয়শ্রেণী:নারীবাদী তত্ত্ব বিষয়শ্রেণী:নারীবাদী আন্দোলন বিষয়শ্রেণী:সামাজিক আন্দোলন বিষয়শ্রেণী:ধর্ষণ বিষয়শ্রেণী:মার্কিন যুক্তরাষ্ট্রে নারীবাদ বিষয়শ্রেণী:নারীবাদ ও সমাজ বিষয়শ্রেণী:অপর্যালোচিত অনুবাদসহ পাতা
শিব কোহ আফগানিস্তানের ফারাহ প্রদেশের একটি জেলা।  ২০০৫ সালের জানুয়ারীতে অনুষ্ঠিতব্য আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৩২৫,০০০ জন এর মত। এখানকার জনসংখ্যা প্রায় ৭০% পশতুন এবং ১৫% তাজিক, অন্যান্য জাতিগত গোষ্ঠী সহ অন্যান্য সম্প্রদায়ের কিছু সংখ্যক লোকজন বসবাস করে থাকেন। ২০১৭ সালের অক্টোবর তারিখে এই জেলাটি তালেবানের নিয়ন্ত্রণে আসে।  তথ্যসূত্র  বহিঃসংযোগ  Map of Settlements AIMS, May 2002  বিষয়শ্রেণী:ফারাহ প্রদেশের জেলা
আইসিবি ইসলামিক ব্যাংক ঢাকা স্টক এক্সচেঞ্জে তালিকাভুক্ত বাংলাদেশের দ্বিতীয় প্রজন্মের বাণিজ্যিক ইসলামী ব্যাংক।   ইতিহাস  আইসিবি ইসলামিক ব্যাংক ১৯৮৭ সালে প্রতিষ্ঠিত হয় এবং ২০ মে, ১৯৮৭ সালে আল-বারাকা ব্যাংক হিসাবে কার্যক্রম শুরু করে। ১৯৯০ সালে ব্যাংকটি সালে ঢাকা স্টক এক্সচেঞ্জে তালিকাভুক্ত হয়। ১৯৯৪ সালের দিকে, ব্যাংকটি আর্থিক সমস্যায় পড়েছিল। যার ফলে ২০০৪ সালে ব্যাংকটি পুনর্গঠিত হয় এবং নাম পরিবর্তন করে ওরিয়েন্টাল ব্যাংক রাখা হয়।  ২০০৬ সালে বাংলাদেশ ব্যাংক ওরিয়েন্টাল ব্যাংকের পরিচালনা পর্ষদ ভেঙে দেয় এবং বেশিরভাগ শেয়ার নিলামে তোলে। আইসিবি ব্যাংকিং গ্রুপ সিংহভাগ শেয়ার কিনে নেওয়ায় ব্যাংকের নাম পরিবর্তিত হয়ে আইসিবি ইসলামিক ব্যাংক হয়।  ২০১৪ সালে, বাংলাদেশ ব্যাংক ওরিয়েন্টাল ব্যাংকের আমানতকারীদের কাছে আইসিবি ইসলামিক ব্যাংকের অর্থপ্রদানের পরিকল্পনা পুনঃনির্ধারণ করে।  ২০১৮ সালের মধ্যে আইসিবি ইসলামিক ব্যাংক ওরিয়েন্টাল ব্যাংকের আমানতকারীদের ৪.৪৪ বিলিয়ন টাকা ফেরত দিতে ব্যর্থ হয়েছিল। পরবর্তীতে বাংলাদেশ ব্যাংকের এক শর্তে ঋণ পরিশোধের পরিকল্পনায় পরিবর্তন চেয়েছিল।  ২০২১ সালের জানুয়ারিতে, ওরিয়েন্টাল ব্যাংকের সাত কর্মকর্তাকে অর্থ আত্মসাৎের জন্য কারাগারে প্রেরণ করা হয়েছিল। লোকসানের কারণে কর্মীদের বেতন কমাতে বাধ্য হয় আইসিবি ইসলামিক ব্যাংক।  ২০২২ সালে আইসিবি ইসলামিক ব্যাংকের পুঞ্জীভূত ক্ষতি প্রায় ২০ বিলিয়ন টাকা । ব্যাংকটি কয়েক বছর ধরে লোকসানে চলছিল এবং গত কয়েক বছর ধরে শেয়ারহোল্ডারদের লভ্যাংশ দিতে ব্যর্থ হয়েছিল। অর্থ আত্মসাতের মামলা থেকে ওরিয়েন্টাল ব্যাংকের ২৫ কর্মকর্তার নাম বাদ দেওয়ায় দুর্নীতি দমন কমিশনের একজন তদন্তকারী মোঃ জাহাঙ্গীর আলমকে তলব করেছে বাংলাদেশ হাইকোর্ট ।   পরিচালনা পর্ষদ  +নাম অবস্থান রেফারেন্স আকলিফ বিন আমির চেয়ারম্যান মিঃ তান সেং ছেয়ে পরিচালক লি ওই কিম পরিচালক জনাব মোঃ মজিবুর রহমান	 ব্যবস্থাপনা পরিচালক ও সিইও   তথ্যসূত্র   বিষয়শ্রেণী:বাংলাদেশের বেসরকারি ব্যাংক বিষয়শ্রেণী:বাংলাদেশের ইসলামি ব্যাংক বিষয়শ্রেণী:বাংলাদেশের বাণিজ্যিক ব্যাংক বিষয়শ্রেণী:১৯৮৭-এ প্রতিষ্ঠিত ব্যাংক বিষয়শ্রেণী:১৯৮৭-এ বাংলাদেশে প্রতিষ্ঠিত
অঙ্গুত্তর নিকায় থেরবাদ বৌদ্ধ ধর্মের পালি ভাষায় রচিত ত্রিপিটকের সুত্ত পিটক অংশের পাঁচটি নিকায়ের মধ্যে চতুর্থ।   বর্ণনা   অঙ্গুত্তর নিকায় গৌতম বুদ্ধ ও তার শিষ্যদের মধ্যে কয়েক হাজার কথোপকথন নিয়ে রচিত। এটি এগারোটি নিপাতা বা গ্রন্থে বিভক্ত। এই নিকায় সংস্কৃত ভাষায় রচিত বিভিন্ন প্রাচীন বৌদ্ধ ধর্মগ্রন্থগুলিতে একোত্তর আগমের অনুরূপ। চীনা ভাষায় জেংয়ি আহানজিং (增一阿含經) নামক গ্রন্থের এই নিকায়ের পূর্ণ অনুবাদ পাওয়া গেলেও পালি ভাষায় রচিত নিকায়টির সাথে এর বিস্তর পার্থক্য লক্ষ্য করা যায়। A Dictionary of Buddhism, by Damien Keown, Oxford University Press: 2004   অনুবাদ    The Book of the Gradual Sayings, tr F. L. Woodward & E. M. Hare, 1932-6, 5 volumes, Pali Text Society, Bristol  Numerical Discourses of the Buddha, tr Bhikkhu Bodhi, 2012, 1 volume, Wisdom Publications , Somerville, MA   আরো পড়ুন    1st 3 nipatas, E. R. J. Gooneratne, Ceylon, c1913 (অনুবাদ)  4th nipata, A. D. Jayasundare, London, 1925 (অনুবাদ)  কালাম সুত্র   তথ্যসূত্র    বহিঃসংযোগ   Anguttara Nikaya in Pali, English and Sinhala (metta.lk)  English Translations of the Anguttara Nikaya (accesstoinsight.org  বিষয়শ্রেণী:সুত্তপিটক
নেপাল অলিম্পিক কমিটি (; এছাড়াও সংক্ষেপে আইওসি কোড এনইপি দ্বারা পরিচিত) হলো নেপালের জাতীয় অলিম্পিক কমিটি। এই সংস্থাটির ১৯৬২ সালে প্রতিষ্ঠিত হয়েছে; প্রতিষ্ঠার ১ বছর পর ১৯৬৩ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর নেপালের ললিতপুরে অবস্থিত।  বর্তমানে নেপাল অলিম্পিক কমিটির সভাপতির দায়িত্ব পালন করছেন জীবন রাম শ্রেষ্ঠা, যিনি ২০০৭ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন নিলেন্দ্র রাজ শ্রেষ্ঠা।  ইতিহাস ১৯৬২ সালে নেপালের বহু-ক্রীড়ার সর্বোচ্চ সংস্থা হিসেবে নেপাল অলিম্পিক কমিটি প্রতিষ্ঠিত হয়েছে। প্রিন্স নেপালের বসুন্ধরা এই সংস্থার প্রথম সভাপতির দায়িত্ব পালন করেছেন, যিনি ১৯৬২ হতে ১৯৬৭ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় দুই বছর পর নেপাল ১৯৬৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯২৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে নেপাল  তথ্যসূত্র  বহিঃসংযোগ     এএনওসিতে নেপাল অলিম্পিক কমিটি   অলিম্পিডিয়ায় নেপাল অলিম্পিক কমিটি   অলিম্পিক.কমে নেপাল অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে নেপাল বিষয়শ্রেণী:নেপালের ক্রীড়া পরিচালনা পরিষদ বিষয়শ্রেণী:১৯৬২-এ নেপালে প্রতিষ্ঠিত বিষয়শ্রেণী:১৯৬২-এ প্রতিষ্ঠিত ক্রীড়া সংস্থা
মাইক্রন বা মাইক্রোমিটার (এসআই চিহ্ন:μm) হল দৈর্ঘ্য পরিমাপের একটি ক্ষুদ্র একক, যার মান ১০−৬মিটার (যেহেতু, এসআই উপসর্গ মাইক্রো-র অর্থ ১০−৬)। এটি অপরপক্ষে, ০.০০১ মিলিমিটার বা ১/১০০০ মিলিমিটার ও প্রায় ০.০০০০৩৯ ইঞ্চি ও ১০০০ ন্যানোমিটার, যা পরবর্তী অন্যতম ক্ষুদ্র দৈর্ঘ্য পরিমাপের একক।  উদাহরণ thumb|১ মাইক্রন কতটা বড়?  ১ μm থেকে ১০ μm:  ১–১০ μm –ব্যাকটেরিয়া  ১০ μm – ছত্রাকের হাইফা  ৫ μm – মানুষের শুক্রাণুর মাথা  ৩–৮ μm – মাকড়সার তন্তু  প্রায় ১০ μm – কুয়াশা বা মেঘের জলের ফোঁটা  ১০ μm থেকে ১০০ μm:  প্রায় ১০–১২ μm – প্লাস্টিক র‍্যাপারের পুরুত্ব  ১০–৫৫ μm – উল ফাইবারের বেধ  ১৭–১৮১ μm – মানুষের চুলের ব্যাসThe diameter of human hair ranges from 17 to 181 μm.   ৭০–১৮০ μm – কাগজের বেধ  তথ্যসূত্র   বহিঃসংযোগ     বিষয়শ্রেণী:মিটার বিষয়শ্রেণী:মাত্রার আদেশ (দৈর্ঘ্য)
thumb| thumb| সিটারাম নদী হল ইন্দোনেশিয়ার দীর্ঘতম নদী।নদীটির মোট দৈর্ঘ্য ৩০০ কিলোমিটার।নদীটি জাভা দ্বীপ-এ অবস্থিত।এই নদীর উপড় প্রায় ৫ মিলিওয়ন (৫০ লক্ষ) মানুষ নির্ভরশীল।  প্রবাহ নদীটি পশ্চিম জাভায় প্রবাহীত হয়েছে।নদীটি ওয়াং পাহাড় থেকে উৎপন্ন হয়ে জাভা সাগর এ পতিত হয়েছে।এই প্রবাহ পথের দৈর্ঘ্য ৩০০ কিলোমিটার। দূষণ নদীটি বর্তমানে চরম ভাবে জল দূষণের শিকার।এক সমিক্ষা থেকে জানা গেছে নদীটি পৃথিবীর সবচেয়ে দূষিত নদী। তথ্যসূত্র  বিষয়শ্রেণী:ইন্দোনেশিয়ার নদী বিষয়শ্রেণী:পানি দূষণ
মহারানি খেম কৌর ধিল্লোঁ (পাঞ্জাবি ਬੀਬੀ ਖੇਮ ਕੌਰ ਢਿੱਲੋਂ) ছিলেন একজন শিখ নারী। তিনি ছিলেন শিখ সাম্রাজ্যের দ্বিতীয় মহারাজা মহারাজা খড়ক সিংয়ের পত্নী। খেম কৌর ছিলেন যোধ সিং ধিল্লোঁ কালাওয়ালার কন্যা এবং গুজরাটের সাহেব সিং ধিল্লোঁ ওরফে ভাঙ্গির নাতনী। ১৮০৫ সালে শিখ সাম্রাজ্যের গুজরানওয়ালায় তাঁর জন্ম হয়েছিল। ১৮১৫ (মতান্তরে ১৮১৬) সালে মহারাজা রঞ্জিত সিংয়ের বড় ছেলে মহারাজা খড়ক সিংয়ের সাথে তাঁর বিয়ে হয়েছিল। বিবাহের পর তাঁর স্থায়ী নিবাস হয়ে উঠেছিল সুকেরচকিয়া। মহারাজার মৃত্যুর পর তিনি দ্বিতীয় অ্যাংলো শিখ যুদ্ধে (১৮৪৯) ব্রিটিশ বিরোধী বাহিনীকে সাহায্য করেছিলেন, যার কারণে তাঁর সমগ্র জায়গিরের অনেকগুলিই ব্রিটিশ প্রকোপে হাতছাড়া হয়ে গিয়েছিল। জীবনী খেম কৌর ধিল্লোঁ ছিলেন যোধ সিং ধিল্লোঁ কালাওয়ালার কন্যা এবং সাহেব সিং ধিল্লোঁর নাতনি। শিখ সাম্রাজ্যের গুজরানওয়ালায় ১৮০৫ সালে তাঁর জন্ম হয়েছিল। তাঁর দুই ভাই ছিলেন গুরদিত সিং এবং চন্দা সিং। ১৮১৫ সালের জুলাই মাসে তিনি মহারাজা রঞ্জিৎ সিং এবং তাঁর সহধর্মিণী মহারানি দাতার কৌরের বড় ছেলে রাজপুত্র খড়ক সিংকে বিয়ে করেছিলেন। তিনি ছিলেন খড়ক সিংয়ের দ্বিতীয় পত্নী। রঞ্জিত সিং ছিলেন শিখ সাম্রাজ্যের প্রতিষ্ঠাতা।Umdat Ul Tawarikh খেম কৌর কালাওয়ালা রানি নামে বেশি পরিচিত ছিলেন। কর্মজীবন  মহারাজা খড়ক সিংয়ের মৃত্যুর পর বিবি খেম কৌর তাঁর দুই ভাই গুরদিত সিং এবং চন্দা সিংকে নিয়ে ১৮৪৮ সালের শিখ বিদ্রোহে ব্রিটিশ বিরোধী খালসা বাহিনীকে সাহায্য করেছিলেন। এই যুদ্ধ হয়েছিল শিখ সাম্রাজ্যের সঙ্গে ব্রিটিশ ইস্ট ইন্ডিয়া কোম্পানির।  যুদ্ধে শিখ বাহিনী পরাজিত হয় এবং লর্ড ডালহৌসি ১৮৪৯ সালের ২৯শে মার্চ পাঞ্জাব অধিগ্রহণের ঘোষণা করেন।  ১৮৪৯ সালে দ্বিতীয় অ্যাংলো শিখ যুদ্ধে তাঁর ভূমিকার কারণে, ব্রিটিশরা তাঁকে ব্রিটিশ বিরোধী তকমা দিয়ে দিয়েছিল এবং তাঁর জায়গিরের (জমি) অনেক অংশ দখল করে নিয়েছিল। মৃত্যু  ব্রিটিশ ভারতের অমৃতসরে বিবি খেম কৌর ধিল্লোঁর মৃত্যু হয়। তথ্যসূত্র  "Bibi Khem Kaur Dhillon", URL accessed 11/16/06  বিষয়শ্রেণী:ভারতীয় শিখ বিষয়শ্রেণী:যুদ্ধে ভারতীয় নারী বিষয়শ্রেণী:১৯শ শতাব্দীর ভারতীয় নারী বিষয়শ্রেণী:১৯শ শতাব্দীর ভারতীয় ব্যক্তি বিষয়শ্রেণী:ভারতীয় রাজকুমারী